วันนี้มาทานไกลบ้านมากครับ อยากมาเดินเล่นรับลมเย็นๆ ริมน้ำ
ถ่ายภาพอะไรนิดหน่อยก็จะหาอะไรเติมท้องครับ
เหลือบมาเห็นป้าย Top of the karaage world พอดี
เห็นว่ามาจากญี่ปุ่น ขอลองซักหน่อยซิ  

ทางร้านมี WiFi ให้ใช้ฟรีนะครับ ขอรหัสจากพนักงานเอาเลย
ร้านตั้งอยู่แถวโกดัง 9 นะครับ จะนั่งบาร์หรือนั่งโต๊ะก็ตามสะดวกเลยครับ
พนักงานอัธยาศัยดีครับ น่ารักกันทุกคน 
มานั่งปุ๊บ ผ้าเย็นกับเส้นสปาเก็ตตี้ทอดมาก่อนเลย คงกลัวโมโหหิว
ดูเมนูซิว่ามีอะไรน่าทานบ้าง

ที่ทานวันนี้มีดังนี้ครับ (ชื่อตามที่ผมเข้าใจนะครับ ไม่ได้จดตามเมนู)

- ไก่ทอด (90฿) 
เนื้อนุ่มสมราคาคุยครับ มีน้ำจิ้มให้เป็นน้ำดำๆ เหนียวๆ โรยงานิด
มีกรรไกรมาให้ด้วย ทานง่ายขึ้นเยอะครับ เลยต้องจัดมาเบิ้ล
มาเสิร์ฟร้อนฉ่าเลยทีเดียว ใช้กรรไกรตัดก่อนก็ดีนะครับ ไม่งั้นปากพองได้ง่ายๆ

- มันหวานทอด (90฿)
ไอเดียดีครับ เอามันหวานญี่ปุ่นมาทอดแบบเฟรนช์ฟราย
แล้วให้จิ้มทานกับมายองเนสกับน้ำผึ้ง เดี๋ยวอยู่บ้านทำเองดูบ้างดีกว่า

- นาโกย่า ราเมง (140฿)
เส้นกลมๆ เหลืองๆ ลื่นๆ นะครับ ปกติแบบนี้ผมไม่ค่อยชอบ
(ชอบแบบเส้นเล็กๆ นุ่มๆ มากกว่าครับ)
แต่ร้านนี้ทำได้นุ่มดี น้ำซุปก็ซดได้จนหมดชามครับ
บางร้านนี่เค็มจนซดไม่ได้เลย สงสารไต
มาร้านแล้วกด Like Fanpage Facebook ของทางร้าน
แถม Topping เพิ่มให้ด้วยนะครับ

- แซลมอนอโวคาโด้โรล (280฿)
เป็นเมนูที่สั่งเอาอิ่มได้ครับ แต่ถ้ามาอีกก็ไม่สั่งแล้วครับ
แซลมอนที่เอามาใช้ยังไม่โดนครับ

สรุปแว่...

น่ามานั่งชิลๆ จิบเบียร์ไป กินไก่ หรือเส้นสปาเก็ตตี้ทอดกรอบแกล้มไปมากๆ ครับ 
พอดีมากับครอบครัวเลยอด T^T
พนักงานอัธยาศัยดี ราคาโอเค 
เพียงพอจะได้รับ 5 ดาวสำหรับผมแล้วครับ
เพราะผมผ่านมื้อนี้ไปอย่างมีความสุข ^_^

ทาน 2 คน 876 บาทครับ 